|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

**2025.gada 24.aprīlī Nr. GND/2025/255**

**(protokols Nr.10; 2.p.)**

**Par dalību projektā Nr.4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai”**

Gulbenes novada pašvaldība ir saņēmusi uzaicinājumu piedalīties Valsts izglītības attīstības aģentūras (turpmāk – VIAA) koordinētajā projektā Nr.4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” (turpmāk – Projekts).

Projekta mērķis ir nodarbināto iedzīvotāju prasmju paaugstināšana un profesionālās kvalifikācijas ieguve vai pārkvalifikācija, lai uzlabotu darba spēka kvalitāti un kapacitāti, pilnveidotu nodarbināto personu profesionālo kompetenci atbilstoši darba tirgus vajadzībām, veicinātu nodarbināto spēju efektīvāk pielāgoties mainīgajiem darba apstākļiem, tādējādi nodrošinot nodarbināto noturību darba tirgū, kā arī līdzdalības palielināšana pieaugušo izglītībā un pieaugušo izglītības kvalitātes uzraudzības sistēmas izveide.

Projekta ieviešanu Gulbenes novada pašvaldībā nodrošinās Gulbenes novada Izglītības pārvalde. Projekta ieviešanas gaitā paredzēta līguma par Projekta darbību īstenošanu slēgšana, karjeras konsultanta atlase, komunikācija ar sabiedrību.

Projekts tiks īstenots no 2025. līdz 2029.gadam. Gulbenes novada pašvaldība saņems finansējumu par iedzīvotāju konsultācijām pēc vienas vienības izmaksu metodikas pēc visu nepieciešamo atskaišu iesniegšanas.

Projekts atbilst Gulbenes novada ilgtspējīgas attīstības stratēģijas 2014.-2030.gadam stratēģiskajam mērķim - “SM1. Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts kvalitatīva izglītība un uz attīstību, radošu darbību motivēts cilvēks.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu, tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Gulbenes novada ilgtspējīgas attīstības stratēģiju 2014.-2030.gadam, Pašvaldību likuma 10.panta pirmās daļas 21.punktu un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT projekta Nr.4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” realizēšanu Gulbenes novada pašvaldībā.
2. NOTEIKT, ka par projekta Nr.4.2.4.2/1/24/I/001 “Atbalsts pieaugušo individuālajās vajadzībās balstītai pieaugušo izglītībai” ieviešanu atbildīga ir Gulbenes novada Izglītības pārvaldes projekta vadītāja Elīna Janovska.
3. NOTEIKT, ka lēmuma izpildi kontroli veic Gulbenes novada pašvaldības izpilddirektore.

Gulbenes novada pašvaldības domes priekšsēdētājs A.Caunītis